Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 488/11/2202	Galanta, 9.2.2012
EEČ : 2-17-18-2012

U Z N E S E N I E

Trestná vec:	obvinený XXXXX 
Prečin:	nezaplatenie dane podľa § 278 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Galanta
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno d Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
1.
ako konateľ spoločnosti XXXXX ( toho času spoločnosť XXXXX ) XXXXX XXXXX, ktorá bola platiteľom dane z pridanej hodnoty, podal na daňovom úrade v Galante :
·	dňa 25.08.2005 daňové priznanie k DPH za zdaňovacie obdobie júl roku 2005, kde priznal vlastnú daňovú povinnosť vo výške 4.149,67 Eur ( 125.013,- Sk ) z čoho doposiaľ neuhradil sumu 1.505,58 Eur
·	dňa 23.12.2005 daňové priznanie k DPH za zdaňovacie obdobie november roku 2005, kde priznal vlastnú daňovú povinnosť vo výške 26.218,12 Eur ( 789.847,- Sk ) z čoho doposiaľ neuhradil sumu 26.218,12 Eur
·	dňa 25.01.2005 daňové priznanie k DPH za zdaňovacie obdobie december roku 2005, kde priznal vlastnú daňovú povinnosť vo výške 583,08 Eur ( 17.566,- Sk ) z čoho doposiaľ neuhradil sumu 583,08 Eur
·	dňa 27.03.2006 daňové priznanie k DPH za zdaňovacie obdobie február roku 2006, kde priznal vlastnú daňovú povinnosť vo výške 17.344,22 Eur ( 522.512,- Sk ) z čoho doposiaľ neuhradil sumu 11.559,61 Eur
·	dňa 25.04.2006 daňové priznanie k DPH za zdaňovacie obdobie marec roku 2006, kde priznal vlastnú daňovú povinnosť vo výške 5.306,65 Eur ( 159.868,- Sk ) z čoho doposiaľ neuhradil sumu 5.306,65 Eur
·	dňa 25.05.2006 daňové priznanie k DPH za zdaňovacie obdobie apríl roku 2006, kde priznal vlastnú daňovú povinnosť vo výške 7.182,23 Eur ( 216.372,- Sk ) z čoho doposiaľ neuhradil sumu 7.182,23 Eur
·	dňa 23.06.2006 daňové priznanie k DPH za zdaňovacie obdobie máj roku 2006, kde priznal vlastnú daňovú povinnosť vo výške 2.072,66 Eur ( 62.441,- Sk ) z čoho doposiaľ neuhradil sumu 2.072,66 Eur
·	dňa 24.07.2006 daňové priznanie k DPH za zdaňovacie obdobie jún roku 2006, kde priznal vlastnú daňovú povinnosť vo výške 2.351,82 Eur ( 70.851,- Sk ) z čoho doposiaľ neuhradil sumu 2.351,82 Eur
·	dňa 25.08.2006 daňové priznanie k DPH za zdaňovacie obdobie júl roku 2006, kde priznal vlastnú daňovú povinnosť vo výške 558,06 Eur ( 16.812,- Sk ) z čoho doposiaľ neuhradil sumu 558,06 Eur
·	dňa 25.10.2006 daňové priznanie k DPH za zdaňovacie obdobie september roku 2006, kde priznal vlastnú daňovú povinnosť vo výške 8.647,41 Eur ( 260.512,- Sk ) z čoho doposiaľ neuhradil sumu 6.628,32 Eur
·	dňa 25.01.2007 daňové priznanie k DPH za zdaňovacie obdobie december roku 2006, kde priznal vlastnú daňovú povinnosť vo výške 3.691,- Eur ( 111.195,- Sk ) z čoho doposiaľ neuhradil sumu 3.691,- Eur
·	dňa 26.02.2007 daňové priznanie k DPH za zdaňovacie obdobie január roku 2007, kde priznal vlastnú daňovú povinnosť vo výške 120,83 Eur ( 3.640,- Sk ) z čoho doposiaľ neuhradil sumu 120,83 Eur
·	dňa 26.03.2007 daňové priznanie k DPH za zdaňovacie obdobie február roku 2007, kde priznal vlastnú daňovú povinnosť vo výške 712,21 Eur ( 21.456,- Sk ) z čoho doposiaľ neuhradil sumu 712,21 Eur
·	dňa 25.04.2007 daňové priznanie k DPH za zdaňovacie obdobie marec roku 2007, kde priznal vlastnú daňovú povinnosť vo výške 2.657,90 Eur ( 80.072,- Sk ) z čoho doposiaľ neuhradil sumu 2.657,90 Eur
·	dňa 26.06.2007 daňové priznanie k DPH za zdaňovacie obdobie máj roku 2007, kde priznal vlastnú daňovú povinnosť vo výške 2.661,49 Eur ( 80.180,- Sk ) z čoho doposiaľ neuhradil sumu 1.654,11 Eur
·	dňa 27.08.2007 daňové priznanie k DPH za zdaňovacie obdobie júl roku 2007, kde priznal vlastnú daňovú povinnosť vo výške 9.013,11 Eur ( 271.529,- Sk ) z čoho doposiaľ neuhradil sumu 6.344,71 Eur
·	dňa 25.10.2007 daňové priznanie k DPH za zdaňovacie obdobie september roku 2007, kde priznal vlastnú daňovú povinnosť vo výške 9.439,59 Eur ( 284.377,- Sk ) z čoho doposiaľ neuhradil sumu 9.439,59 Eur
·	dňa 26.11.2007 daňové priznanie k DPH za zdaňovacie obdobie október roku 2007, kde priznal vlastnú daňovú povinnosť vo výške 8.933,11 Eur ( 269.119,- Sk ) z čoho doposiaľ neuhradil sumu 8.933,11 Eur
·	dňa 25.01.2008 daňové priznanie k DPH za zdaňovacie obdobie december roku 2007, kde priznal vlastnú daňovú povinnosť vo výške 4.019,25 Eur ( 121.084,- Sk ) z čoho doposiaľ neuhradil sumu 4.019,25 Eur
·	dňa 25.03.2008 daňové priznanie k DPH za zdaňovacie obdobie február roku 2008, kde priznal vlastnú daňovú povinnosť vo výške 5.371,37 Eur ( 161.818,- Sk ) z čoho doposiaľ neuhradil sumu 3.656,64 Eur
·	dňa 25.06.2008 daňové priznanie k DPH za zdaňovacie obdobie máj roku 2008, kde priznal vlastnú daňovú povinnosť vo výške 5.629,39 Eur ( 169.591,- Sk ) z čoho doposiaľ neuhradil sumu 1.218,54 Eur
·	dňa 25.07.2008 daňové priznanie k DPH za zdaňovacie obdobie jún roku 2008, kde priznal vlastnú daňovú povinnosť vo výške 1.320,69 Eur ( 39.787,- Sk ) z čoho doposiaľ neuhradil sumu 1.320,69 Eur
·	dňa 25.09.2008 daňové priznanie k DPH za zdaňovacie obdobie august roku 2008, kde priznal vlastnú daňovú povinnosť vo výške 1.171,08 Eur ( 35.280,- Sk ) z čoho doposiaľ neuhradil sumu 646,84 Eur
avšak takto priznané vlastné daňové povinnosti uvedené v podaných daňových priznaniach do lehôt ich splatnosti a ani do dnešného dňa XXXXX nezaplatil, čím spôsobil škodu na štátnom rozpočte SR celkovo vo výške 108.381,55 Eur,  

2.
ako konateľ daňového subjektu vedeného pod obchodným menom XXXXX podal dňa 16.03.2007 na XXXXX daňové priznanie k dani z príjmov právnickej osoby za zdaňovacie obdobie roku 2006 v ktorom priznal daňovú povinnosť k uvedenej dani vo výške 17.316,03 Eur (  521.663,- Sk ), ktorá bola splatná 02.04.2007, svoju daňovú povinnosť si riadne nesplnil, nakoľko doposiaľ nezaplatil zo splatnej dane z príjmov právnickej osoby za zdaňovacie obdobie roku 2006 sumu v celkovej výške 16.809,02 Eur, 
Právna veta:
lebo zanikla trestnosť činu
Odôvodnenie:
     Uznesením vyšetrovateľa Okresného riaditeľstva policajného zboru Galanta, odboru kriminálnej polície zo dňa 14.11.2011 sp. zn. ORP-417/OEK-GA-2011 bolo podľa  § 206 ods. 1 Tr. por. vznesené obvinenie XXXXX pre prečin nezaplatenie dane podľa § 278 odsek 1, odsek 2 Trestného zákona účinného v čase spáchania činu, ktorého sa dopustil na tom skutkovom základe ako je to uvedené vo výrokovej časti tohto uznesenia.

     Uznesením povereného príslušníka policajného zboru Okresného riaditeľstva policajného zboru Galanta, Obvodného oddelenia policajného zboru v Galante zo dňa 15.11.2011 sp. zn. ORP-746/GA-GA-2011 bolo podľa  § 206 ods. 1 Tr. por. vznesené obvinenie XXXXX pre prečin nezaplatenie dane podľa § 278 odsek 1 Trestného zákona účinného v čase spáchania činu, ktorého sa dopustil na tom skutkovom základe ako je to uvedené vo výrokovej časti tohto uznesenia.

     Uznesením vyšetrovateľa Okresného riaditeľstva policajného zboru Galanta, odboru kriminálnej polície zo dňa 24.11.2011 sp. zn. ORP-417/OEK-GA-2011 boli podľa  § 21 ods. 3 Tr. por. s poukazom na § 18 ods. 1 Tr. por. obidve trestné veci obvineného XXXXX spojené na spoločné konanie.

     Vyšetrovateľ a poverený príslušník vzniesli obvinenie XXXXX pre vyššie uvedený trestný čin na základe výsluchov svedkov a to správcu daní daňového úradu v XXXXX, svedka XXXXX, listinných dôkazov a to trestného oznámenia XXXXX, daňového priznania k dani z príjmov právnickej osoby spoločnosti XXXXX a spoločnosti XXXXX za príslušné zdaňovacie obdobie, rozpisu úhrad jednotlivých splatných daní z pridanej hodnoty, prihlášky k registrácii daňovníka, osvedčenia o registrácii a pridelení daňového identifikačného čísla, protokolu o vydaní osvedčenia o registrácii a pridelení daňového identifikačného čísla a protokolu o vydaní osvedčenia o registrácii pre daň z pridanej hodnoty, výpisov z podnikateľských účtov spoločnosti XXXXX a spoločnosti XXXXX vedeného v XXXXX vedeného v XXXXX a výpisu z obchodného registra spoločnosti XXXXX predtým spoločnosti XXXXX

Podľa § 278 Trestného zákona účinného v čase spáchania činu / Nezaplatenie dane / : 
 	(1) Kto vo väčšom rozsahu nezaplatí splatnú daň, potrestá sa odňatím slobody až na tri roky.
 	(2) Odňatím slobody na jeden rok až päť rokov sa páchateľ potrestá, ak spácha čin uvedený v odseku 1 v značnom rozsahu.

     Z takto vykonaného dokazovania v zmysle ust. § 2 ods. 10, 12 Tr. por. teda vyplýva, že obvinený XXXXX v celom rozsahu svojim protiprávnym konaním naplnil znaky prečinu nezaplatenia dane a poistného podľa § 278 ods.1, ods. 2 Tr. zák. v čase spáchania činu ako po stránke subjektívnej aj objektívnej.   

     Preskúmaním kompletného spisového materiálu bolo zistené, že obvinený sa k trestnej činnosti v celom rozsahu doznal. Je si vedomý, že splatnú daň neuhrádzal z dôvodu, že všetky finančné prostriedky, ktoré zarobil boli investované do podnikania, na chod firmy a výplaty zamestnancov. On nepoužil žiadne prostriedky na svoje obohacovanie sa, nekupoval žiadne nehnuteľnosti ani hnuteľné veci. Dodal, že dňa 18.01.2012 vykonal úhradu nedoplatkov na daniach a to v plnej výške 108.381,- Eur a 16.809,02 Eur, teda spolu celkom 125.190,57 Eur. Svedkyňa - splnomocnená zástupkyňa za XXXXX uviedla, že daňový subjekt spoločnosť XXXXX podala dňa 16.03.2007 na XXXXX daňové priznanie k dani z príjmov právnickej osoby za zdaňovacie obdobie roku 2006 v ktorom priznal daňovú povinnosť k uvedenej dani vo výške 17.316,03 Eur, ktorú mal splatiť do 02.04.2007, svoju daňovú povinnosť si riadne neplnil, nakoľko doposiaľ nemá splatenú povinnosť k dani z príjmov právnickej osoby v celkovej výške 16.809,02 Eur. Obdobne vypovedala aj k ostatným daňovým podaniam daňového subjektu spoločnosti XXXXX resp. spoločnosti XXXXX, pričom zo splatnej DPH neuhradil doposiaľ 108.381,55 Eur. Z výpisov k účtom spoločností XXXXX  a XXXXX vyplýva, že v čase splatnosti daňovej povinnosti bolo na účtoch dostatok finančných prostriedkov na úhradu splatnej dane. Skutočnosť, že obvinený sa bráni tým, že všetky finančné prostriedky boli použité na chod firmy, teda aj pre mzdy zamestnancom, ho nezbavuje trestno - právnej zodpovednosti, pretože zo zisku spoločnosti je prvoradá zákonná, v tomto prípade daňová povinnosť voči štátu. Z výpisov z účtov zo dňa 18.01.2012 vyplýva, že obvinený XXXXX uhradil do štátnej pokladnice jednorazovo sumu 16.809,02 Eur a 108.381,55 Eur. Obvinený doposiaľ súdne trestaný nebol, priestupkovo bol doposiaľ prejednávaný 1 krát, z miesta bydliska je hodnotený formálne, zo spoločnosti XXXXX je hodnotený veľmi pozitívne  a kladne. Obvinený sa s výsledkami vyšetrovania oboznámil dňa 20.01.2012. Vyšetrovanie v tejto trestnej veci bolo ukončené 20.01.2012.            

Podľa § 86 písmeno d) Trestného zákona účinného v čase spáchania činu : 

Trestnosť trestného činu zaniká aj vtedy, ak ide o trestný čin

d) neodvedenia dane a poistného podľa § 277 alebo nezaplatenia dane podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

     Skutok, pre ktorý bolo trestné stíhanie začaté vo veci sa stal, tento je trestným činom v zmysle osobitnej časti Trestného zákona a spáchal ho XXXXX, avšak obvinený v celom rozsahu splatnú daň dodatočne zaplatil dňa 18.01.2012, čím zanikla trestnosť činu. Obvinený využil ust. § 86 písmeno d) Tr. zákona v čase spáchania činu o účinnej ľútosti a svoju povinnosť dodatočne splnil počas prípravného konania, teda ešte pred skončením vyšetrovania. 

Podľa § 2 / Časová pôsobnosť / Trestného zákona :
 
(1) Trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší.

Podľa § 215 odsek 1 písmeno h) Trestného poriadku : Prokurátor zastaví trestné stíhanie ak zanikla trestnosť činu.
                                
          S poukazom na vyššie uvedené bolo preto potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Šlezingerová
prokurátorka